РЕПУБЛИКА СРБИЈА

ОПШТИНА ЖИТОРАЂА

ОПШТИНСКА УПРАВА

Број: 400-195/2024-01

Дана, 26.01.2024.године

Житорађа

На основу члана 116.Статута општине Житорађа („Службени лист града Ниша“ број 27/2019, 37/2022 и 125/2022), Општинска управа општине Житорађа, Одељење за финансије и буџет, привреду и локално-економски развој, сачинило је:

**ИЗВЕШТАЈ О СПРОВОЂЕЊУ ЈАВНЕ РАСПРАВЕ ПОВОДОМ НАЦРТА ОДЛУКЕ О БУЏЕТУ ОПШТИНЕ ЖИТОРАЂА ЗА 2024.годину**

Општинска управа Општине Житорађа је дана 05.01.2024.године огласила јавну расправу поводом Нацрта Одлуке о буџету Општине Житорађа за 2024.годину

Том приликом је упутила јавни позив свим грађанима и стручној јавности да дају свој допринос и узму учешће у овом процесу.

Јавна расправа поводом усвајања Нацрта Одлуке о буџету општине Житорађа за 2024.годину, трајала је почев од 05.08.2023., закључно са 19.01.2024.године.

Састанак седнице округлог стола одржан је дана 18.01.2024.године, са почетком рада у 10,00 часова, у великој сали Скупштине општине Житорађа.

Позив за јавну расправу се расписује, а иста се одржава, како би се упознали заинтересовани грађани, удружења, стручна јавност, јавна предузећа, установе и организације чији је оснивач општина Житорађа и други заинтересовани субјекти са Нацртом одлуке о другој измени и допуни Одлуке о буџету општине Житорађа за 2024.годину, као и да би дали евентуалне предлоге за унапређење текста самог Предлога Одлуке.

Упериоду трајања јавне расправе, грађани су могли да достављају предлоге, сугестије и коментаре у писаном облику на e-mail:opstina.zitoradja@gmail.com (са назнаком јавна расправа о Нацрту Одлуке о буџету за 2024.годину), или на адресу, Општина Житорађа, Топлички Хероји 53.

Седници округлог стола од стране представника јавних установа и предузећа, присуствовали су: Директор Дома Здравља Житорађа, Александар Станковић, Директор Предшколске установе „Прва радост“ Житорађа, Срђан Пиловић, остали заступник Јавног комуналног предузећа Житорађа, Владица Станковић, Директор Центра за социјални рад „Добрич“ Житорађа, Љубиша Филиповић, Директор Основне Школе „Топлички Хероји“ Горан Станојевић, Заменик директора Основне Школе „Топлички Хероји“, Данијела Милић, Секретар Средње Школе Житорађа, Јована Атанасковић, Раде Младеновић из Горњег Дреновца, Секретар Црвеног Крста Житорађа.

Седници су присуствовали и заинтересовани грађани општине Житорађа, и то:Братислав Тасић из Пејковца, Миљан Митић из Држановца, Ивана Пиловић из Житорађе, Теодора Пиловић из Житорађе, Александра Антанасковић из Житорађе, Александар Игњатовић из Старог Момчилова, Никола Здравковић из Ђакуса, Слободан Јанковић из Житорађе, Небојша Николић из Житорађе, Александра Глигоријевић из Житорађе, Миша Момчиловић из Грудаша, Ивана Ковачевић из Житорађе, Никола Марковић из Самариновца, Драгана Миленковић из Житорађе, Владимир Атанасковић из Житорађе, Станковић Мирољуб из Житорађе и Слађана Голубовић из Житорађе.

Седници Присуствује и Председник привременог органа Општине Житорађа, Иван Станојевић и помоћник Председника општине за област економије, Томислав Коцић.

Записник са седнице води Марјана Стевановић, радник општинске управе.

Уводну реч на седници имао је Томислав Коцић, помоћник председника општине за област економије.

У свом излагању се осврнуо на саму суштину Нацрта Одлуке о буџету општине Житорађа за 2024.годину.

Нагласио је да је Служба буџета припремила Нацрт Одлуке на такав начин да се најпре изврши имплементација Плана развоја наше Општине до 2030.године. Пројектовани приходи износе 614.093.000,00, затим 538.000.000,00 општии приходи, као и наменска средства – приходи од продаје непокретности.

У претходној години, план прихода је остварен у висини од 96% и односу на план. Коначно се стварају услови да пројекте финансирамо у већој мери, а показатељ је тај што је учешће прихода или учешће ненаменских трансфера од стране Републике све мање, а сопствени приходи све већи.

Планом расхода, обухваћени су сви програми, и то: комуналне делатности, развој туризма, пољопривреде, саобраћај, предшколско образовање, инвестиције за изградњу непокретности-обавезни трансфери у структури опадају са повећањем запослености, средње образовање, основно образовање, социјалне делатности, култура, спорт, опште услуге локалне самоуправе, политички систем локалне самоуправе и остали програми који су приказани у Нацрту Одлуке о буџету.

Такође су предвиђена средства за обезбеђење пројекта за остваривање родне равноправности.

Нацртом Одлуке о буџету Општине Житорађа, опредељена су средства за већи број стандардних и капиталних пројеката, који су исказани у посебним табелама у Нацрту Одлуке о буџету, а где су обухваћени: комунална инфраструктура, развој спорта и омладине, предшколско образовање и др.

Приходи и расходи су планирани у складу са инструкцијама за припрему Одлуке о буџету за 2024.годину које је проследило Министарство финансија.

Председник Привременог органа Иван Станојевић, позвао је присутне грађане да дају евентуалне предлоге за унапређење текста Нацрта Одлуке о буџету за 2024.годину.

Александар Станковић, Директор Дома Здравља, обратио се у име Месне заједнице Пејковац, и дао предлог да се у буџет уврсте средства за верске организације, будући да се у овој Месној заједници започело са изградњом цркве.

Председник Иван Станојевић напомиње да су у претходном периоду издвојена средства за израду пројектно техничке документације за изградњу поменуте цркве, а и у овој години ће се Општина сигурно потрудити да мештанима ове Месне заједнице изађе у сусрет у складу са могућностима.

Данијела Милић, заменик Директора Основне Школе „Топлички Хероји“ напомиње да су неопходна средства за адаптацију школе, будући да је безбедност деце угрожена са постојећим стањем.

Председник обећава да Школа може да рачуна на средства за ове намене.

Раде Младеновић из Горњег Дреновца, Секретар Црвеног Крста Житорађа, замолио је да служба буџета накнадно уврсти финансијски план за ову организацију у буџет, будући да исти из оправданих разлога није предат раније.Након што је укратко образложио садржину финансијског плана, замолио је још једном да се план усвоји на начин као што је достављен у тексту, будући да је значај ове организације велики , нарочито у делу који се тиче социјалне заштите.

Председник је одговорио да ће служба буџета размотрити детаљно поднет захтев и исти уважити у складу са могућностима у буџету, јер се и средства пројектују у складу са инструкцијама Министарства.

Јована Атанасковић, Секретар Средње Школе Житорађа, апелује на важност прихватања финансијског плана Средње Школе у делу који се односи на набавку аутомобила за обуку ученика којим похађају смер „машински техничар моторних возила“.Сматрам да би набавка новог аутомобила привукла и мотивисала велики број ученика, што нам је и циљ, будући да је све мање ђака.

Данијела Милић подсећа на корисност услуге „лични пратилац детета“ и предлаже да се и у овој години издвоје средства за реализацију овог пројекта.

Председник напомиње да је у претходној години овај пројекат успешно реализован ио да ће се сигурно и у овој години наставитимса мовом праксом.

Александар Игњатовић из Дубова предлаже да се издвоје средства за санацију пута Дубово- Старо Момчилово у дужини од 3км, јер је пут у лошем стању.

Председник обећава да ће средства бити издвојена.

Мирољуб Станковић из Житорађе, предлаже да се минимална средства определе и за осликавање унутрашњости Цркве “Успење пресвете Богородице“ у Житорађи, као и за куповину неколико икона.

Председник одговара да на средства може да се рачуна.

 У оквиру трајања петнаестодневне јавне расправе, није било других предлога у смислу планирања средстава из различитих области.

Коначна верзија Предлога Одлуке о буџету општине Житорађа, биће достављена Општинском већу општине Житорађа на утврђивање, а потом упућена Скупштини општине на даљу надлежност.

 Одељење за општу управу